Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3219

14. Agrárpolitika és agrár-vidékfejlesztés A hazai agrárium problémái a vidékies térségi struktúrák harmóniájának hiánya (szociális, demográfiai, gazdasági téren) jelentõs mértékben közös, a területi fejlõdésbe ágyazottan szervezett fejlesztésekkel orvosolhatók. Mindez összhangban van a fokozatosan területi dimenziókkal gazdagodó közösségi agrárpolitika vidékfejlesztési törekvéseinek erõsödésével is. Az agrárpolitikának ezért szerepet kell vállalnia a vidék felzárkóztatásában, szerkezetátalakításában és a fenntartható tájközpontú fejlõdés megvalósításában. Ennek érdekében erõsíteni kell az agrárgazdaság eddig elhanyagolt területi jellegét, komplexitását az összes agrárgazdálkodási ágra, és a kapcsolódó agrár-ipari vertikumra, szociális, táji dimenziókra kiterjedõen. – Az adottságokhoz illeszkedõ optimális tájhasználat, a biodiverzitás és a tájökológiai változatosság (mozaikosság) megõrzése érdekében szükséges az agrárgazdaság multifunkcionális jellegének a helyi környezeti fenntarthatóság megteremtésében betöltött szerepének fokozása, a környezetkímélõ technológiák használatának, a biomassza, mint megújuló energiaforrás hasznosításának erõsítésével. – A Nemzeti Vidékfejlesztési Terv zonális törekvéseit is integráló regionális jellegû, a területfejlesztési politika kiemelt térségeinek fejlesztési programjaiba illeszkedõ speciális környezet- és tájgazdálkodási programok kidolgozása és megvalósítása szükséges. – Erõsítendõ a vidékfejlesztési programozás decentralizációja, lehetõvé kell tenni, hogy a jövõben a változatos hazai természeti és társadalmi-gazdasági adottságokhoz jobban illeszkedõ regionális vidékfejlesztési programok készülhessenek. – Különösen az aprófalvakban, tanyás térségekben indokolt olyan, a gazdasági diverzifikációt, a humánerõforrás-fejlesztést és a településmegújítást célzó integrált vidékfejlesztési programok végrehajtása, melyek elõsegíthetik a belsõ erõforrások és a gazdaság dinamizálását, a népesség megtartását, az életminõség javítását. A népességmegtartás érdekében indokolt a foglalkoztatás és a jövedelemtermelés biztosítása. – A tájegységenként diverzifikált agrárgazdaság kialakítása érdekében szükséges tájspecifikus minõségi termékek, valamint a földrajzi áruvédjeggyel, egyéb minõségi tanúsítvánnyal rendelkezõ egyedi termékek, továbbá a hungarikumok elõállításának és értékesítési csatornáinak fejlesztése. Alternatív, fajlagosan nagyobb jövedelemtermelõ képességû bio-, illetve ökotermesztés és termékeit feldolgozó kis üzemek támogatása. – A terület- és földhasználatot igazítani kell a termõhelyi adottságokhoz, különös tekintettel egy racionálisabb birtokstruktúra kialakításának lehetõségére, valamint a településszerkezeti sajátosságokra (pl. tanyás gazdálkodás). – Erõsíteni kell a helyi jellegû vertikális integrációkat a feldolgozás, felvásárlás, tárolás és raktározás területi koncentrációjának kiegyenlítettebbé tételével, a termékpályák kialakításával. – A Duna-mentén és a Tisza-térségben a fenntarthatóság elveire épülõ területhasználat kialakítása, a mezõgazdaság, a halászat, az erdõ- és vadgazdálkodás, valamint a turizmus egymást erõsítõ és kiegészítõ elemeinek erõsítésével és összehangolásával, a tõkevonzó képesség és a foglalkoztatás növelésével; – Az erdészet fokozódó vidékfejlesztési szerepvállalásának elõsegítése különösen azon térségekben, településeken fontos, ahol az erdészet a mezõgazdasághoz mérhetõ szerepet tölt be a területhasználatban vagy a helyi gazdasági és szociális rendszerben. Az erdõ helyi adottságokhoz illõ, komplex megközelítésû, az erdõtelepítésen túlmutató használatát (szociális, rekreációs, esztétikai, erdõgazdasági) is szorgalmazni kell. – A helyi tervezésben, fejlesztésekben történõ közösségi részvétel erõsítésének feltétele a megfelelõ helyi szakemberhálózat biztosítása, fejlesztése (pl. vidékfejlesztési menedzser és falugazdász-hálózat).

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes